  Виталий Пронин Туспуктэм: rg.ruДуннеын Индонезиын ыбылӥсько 14-тӥ толшоре Индонезилэн шоркараз Джакартаын 7 пуштон учыр вал.Та городэ боевикъёс 10-14 кузя мотоциклъёсын, пе, вуизы. Террористъёс гранатаос куязы вуз карон центре, Турцилэн но Пакистанлэн посольствоосазы, полицилэн юртаз, кафее, адямиос шоры ыбылӥзы. Пуштон учыръёсын  10-лэсь уно мурт быриз. Туспуктэм: crimea-news.orgОбама жингыртӥз Таяз арняе Россилэн но США-лэн президентъёссы телефон пыр вераськизы.Барак Обама Владимир Путинлы ачиз жингыртӥз. Соос кенешизы  Сириын кылдэм югдур сярысь. Украина пумысен вераськыкузы, В. Путин пусйиз, Киев  чакланы но быдэсъяны кулэ Минскын гожтэм огкылэз, кылсярысь,  Донбасслэсь нимысьтыз статуссэ лыдэ басьтыны но луонлык сётыны  законъя быръёнъёс ортчытыны. Туспуктэм: plus7-db.comРоссиын Кесяны лэземын Воркутаысь огезлэн колледжлэн азбараз 53 книга сутэмын.Кылем арлэн пумаз Россиысь Генпрокуратура ялӥз: Америкаысь ужбергатӥсьлэн Джордж Сорослэн фондэз странамылы кышкытлык вае. Та фонд пыр вуэм книгаосты кулэтэм но кышкытлык вайись литератураез сямен быдтыны чакламын. Кылсярысь, Воркутаысь горно-экономической колледжысь 53 сыӵе бичет шедьтэмын но сутэмын. Комиысь ик Ухтаысь техникая кун университетын 413  таӵе издание синйылтэмын, сое библиотекаысь утялтыны косэмын. Туспуктэм: А. ГорбуновУдмуртиын Устоосыз пӧлын Огъя азинскемезъя Удмуртия Россиысь 20 устоосыз улосъёс пӧлы сюриз.Россиысь Правительство чакласа возиз улосъёслэсь экономика ласянь азинтӥськемзэс, учкиз, макем утемын шуг-секытъёслэсь калык. Ӵапак та куронъёсъя тужгес устоосыз 20 улосъёс санэ басьтэмын. Асьме шаермы 14-тӥ интыын.Устоосыз улосъёс куспын федерал бюджетысь 5 миллиард манет люкемын. Правительстволэн распоряжениезъя, Удмуртилы висъяськоз 216 миллион 576 манет.Дасяз Галина Семёнова  